יעקב ריטוב

יעקב ריטוב (נולד בשנת 1951) הוא פרופסור לסטטיסטיקה באוניברסיטת מישיגן<ref name=":0"></ref>, ופרופסור אמריטוס באוניברסיטה העברית. חתן פרס ישראל בחקר הכלכלה, חקר הסטטיסטיקה לשנת תשפ"ד (2024).<ref name=":1"></ref>

בנימוקי זכייתו בפרס ישראל נכתב: "ריטוב הצליח בתחילת דרכו לפתור בעיות חשובות הקשורות במציאת אומדנים סטטיסטיים עמידים, ובהמשך הפך לאחד החלוצים בעולם בחקר אמידה סטטיסטית במודלים עם מרכיב לא־פרמטרי. תרומות מרכזיות נוספות נוגעות בתאוריה ובמתודולוגיות של הטיפול בנתוני־עתק, וכן בשורה של תחומים יישומיים, בהם הפעילות העצבית במוח, והקשר בין ביוכימיה, גנטיקה והתנהגות אנושית."<ref name=":4" />

== ביוגרפיה ==
נולד ב-1951 בירושלים,<ref name=":2"></ref> לאברהם וקלרה. אביו, יליד בלארוס, .היה פקיד שעבד קרוב לבית, ואימו עקרת בית. שני הוריו נכחו הרבה בבית, ודחפו אותו להשכלה אקדמית. נקרא על שמו של סבו, הרב יעקב שמחה ריטוב ראש קהילת אוסיפוביץ שברוסיה הלבנה. גדל בירושלים, למד בהתיכון ליד האוניברסיטה והיה חבר בתנועת הנוער העובד והלומד.<ref name=":4"></ref>

ב-1969 החל ללמוד הנדסת חשמל בטכניון, כחלק מהעתודה האקדמית. את שירותו הצבאי עשה בחיל האוויר, הוא היה אחראי תחזוקה של מערכות מכ"ם ביחידות הבקרה של החיל, והשתחרר כקצין בדרגת סרן. ב-1980 סיים תואר שני בהנדסת חשמל, גם הוא מהטכניון. המשיך ללימודי דוקטורט באוניברסיטה העברית. תחילה ניסה את כוחו בכתיבת דוקטורט בחוג לפילוסופיה, "בנושא הסיבתיות ובפילוסופים משפינוזה ועד קאנט". בסופו של דבר ריטוב זנח את הפילוסופיה לטובת סטטיסטיקה.<ref name=":4" /> ב-1983 קיבל תואר דוקטור בסטטיסטיקה מהאוניברסיטה העברית. כתב תזה בשם "הסקה עמידה כמו-בייסיאנית" (באנגלית: Robust Quasi-Bayesian Inference) בהנחיית ויוסף יהב.<ref></ref><ref></ref> המשיך לפוסט-דוקטורט באוניברסיטת ברקלי, שם חקר ביחד עם ג'ון ביקל מודלים סמי-פרמטריים.<ref name=":4" />

הצטרף לסגל המחלקה לסטטיסטיקה באוניברסיטה העברית, שם מונה לפרופסור חבר ב-1990 ובאותה שנה מונה לפרופסור מן המניין. בשנים 1995 עד 1999 כיהן כראש המחלקה לסטטיסטיקה באוניברסיטה העברית, ובשנים 2001 עד 2003 כנשיא האיגוד הישראלי לסטטיסטיקה. ב-2016 ריטוב עבר למחלקה לסטטיסטיקה באוניברסיטת מישיגן.<ref name=":3"></ref><ref name=":0" />

ריטוב הוא חתן פרס ישראל בחקר הכלכלה, חקר הסטטיסטיקה לשנת תשפ"ד (2024).<ref name=":1" /> ריטוב הודיע שיתרום את כספי הפרס לפורום המשפחות השכולות הישראלי-פלסטיני.<ref></ref>

ב-1975 נישא ריטוב לאילנה (לבית ברש), לימים פרופסור לפסיכולוגיה במחלקה לחינוך באוניברסיטה העברית בירושלים. כיום לזוג יש שלושה ילדים ושלושה נכדים.<ref name=":4" />

== מחקריו ותרומתו ==

ריטוב כתב יותר מ-150 מאמרים בתחום הסטטיסטיקה, הדריך מעל ל-15 דוקטורנטים, וכתב את הספרים Statistical Theory: A Concise Introduction ו-Efficient and Adaptive Estimation in Semiparametric Models.<ref name=":3" /> לפי אתר אוניברסיטת מישיגן, תחומי העניין של ריטוב הם "סטטיסטיקה תאורטית ומשמעותיה למודלים מורכבים, מניתוח רגרסיה סמי-פרמטרי לרגרסיה עם כמות ממדים אולטרה-גבוהה. בפרט, ההיבטים השליליים של ניתוח בייסיאני וניתוח סיבתי כפי שהם ממומשים בסטטיסטיקה המודרנית".<ref name=":0" />

כך מחקרו תואר בנימוקי השופטים בפרס ישראל (סרג'יו הרט, אליס ברזיס ופאול פייגין):

== קישורים חיצוניים ==
* 
* [https://yaacovritov.wordpress.com/ הבלוג של ריטוב]

* [https://www.youtube.com/playlist?list=PLT-roSWIpp1EBD0SFWO5vmhuH1oz5rCfZ הרצאות הקורס אבני פינה - עובדות, נתונים ופירושם], בערוץ היוטיוב של האוניברסיטה העברית
* [https://www.youtube.com/watch?v=aqjqsHLyRWA ריאיון על מדעי הנתונים], בפודקאסט של לשכת המהנדסים
* "[https://www.isf.org.il/layperson-reports/%D7%9E%D7%95%D7%93%D7%9C%D7%99%D7%9D-%D7%A1%D7%98%D7%98%D7%99%D7%A1%D7%98%D7%99%D7%99%D7%9D-%D7%9E%D7%95%D7%A8%D7%9B%D7%91%D7%99%D7%9D-%D7%9C%D7%A0%D7%99%D7%AA%D7%95%D7%97-%D7%A0%D7%AA%D7%95%D7%A0%D7%99%D7%9D-20200811122652.html מודלים סטטיסטיים מורכבים לניתוח נתונים בממד גבוה]" מאת יעקב ריטוב, כחלק מ"מחקר בגובה העיניים" באתר הקרן הלאומית למדע

== הערות שוליים ==

קטגוריה:סטטיסטיקאים ישראלים
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: סטטיסטיקה
קטגוריה:סגל אוניברסיטת מישיגן
קטגוריה:נשיאי האיגוד הישראלי לסטטיסטיקה ומדע הנתונים
קטגוריה:זוכי פרס ישראל לשנת 2024
קטגוריה:זוכי פרס ישראל לסטטיסטיקה
קטגוריה:ישראלים שנולדו ב-1951
קטגוריה:בוגרי התיכון ליד האוניברסיטה